કચ્છ યુનિવર્સિટીના પ્રોફેસર અને માધાપર રહેતા ડોક્ટર ગીરીન કમલકાંત બક્ષીની ફરિયાદને ટાંકીને જણાવ્યું હતું કે, હુમલાનો બનાવ મંગળવારે સવારે યુનિવર્સિટીના કાર્યલયમાં બન્યો હતો. કચ્છ યુનિ.ની સેનેટ ચૂંટણી માટે જાહેર કરાયેલી નવી મતદાર યાદીમાં અનેક મતદારોના નામ મનસ્વી રીતે બાકાત કરાયાંના આક્ષેપ સાથે એબીવીપીએ ચૂંટણી અધિકારી ગિરીન બક્ષીના ચહેરા પર ડામર જેવો ઘટ્ટ કાળો પ્રવાહી પદાર્થ છાંટી મોઢું કાળું મેંશ કરી નાખતા ચકચાર મચી ગઇ હતી. મોઢું કાળું કર્યા બાદ એબીવીપી કાર્યકરો બક્ષીને તેમની સાથે ફેરવી વીસીની કચેરીએ લઈ ગયા હતા.